जदयू के वरिष्ठ नेता और पूर्व मुख्यमंत्री नीतीश कुमार बिहार विधानसभा की 10 सीटों के लिए आगामी 21 अगस्त को होने वाले उपचुनाव में 20 सालों के बाद अपने घोर विरोधी रहे राजद के राष्ट्रीय अध्यक्ष लालू प्रसाद के साथ चुनावी सभाओं में कल से मंच साझा करेंगे। पिछले लोकसभा चुनाव में करारी हार के बाद एक साथ आईं जदयू, राजद और कांग्रेस के इस उपचुनाव को मिलकर लडऩे के फैसले के बाद बिहार के दोनों नेता इस उपचुनाव के दौरान इन दलों के साझा उम्मीदवारों के पक्ष में हाजीपुर, मोहिउद्दीननगर, नरकटियागंज, छपरा और मोहनिया में साथ जनसभाओं को संबोधित करेंगे। राजद के प्रदेश अध्यक्ष रामचंद्र पूर्वे ने आज संवाददाताओं को संबोधित करते हुए कहा कि दोनों नेता अपने चुनावी अभियान की शुरुआत कल हाजीपुर से जदयू प्रत्याशी और बिहार विधान परिषद सदस्य राजेंद्र राय के पक्ष में प्रचार के साथ करेंगे। उन्होंने बताया कि ये दोनों नेता कल ही मुहिउद्दीननगर में राजद उम्मीदवार अजय कुमार के पक्ष में भी संयुक्त रूप से चुनावी सभा को संबोधित करेंगे। पूर्वे ने बताया कि लालू और नीतीश आगामी 17 अगस्त को नरकटियागंज में कांग्रेस उम्मीदवार मो. फखरुद्दीन, छपरा से राजद उम्मीदवार रंधीर कुमार और मोहनिया से जदयू उम्मीदवार चंद्रशेखर पासवान के लिए संयुक्त रूप से चुनावी सभा को संबोधित करेंगे। उन्होंने बताया कि कल दोनों नेता अपने-अपने वाहनों के जरिए सड़क मार्ग से अलग-अलग हाजीपुर के लिए रवाना होंगे और जनसभा को संबोधित करने के लिए 12.15 बजे जमालपुर सुभई स्थित खेल मैदान पहुंचेंगे। पूर्वे ने बताया कि उसके बाद वे मोहिउद्दीनगर स्थित हाई स्कूल मैदान में चुनावी सभा को संबोधित करने के बाद कल ही पटना लौट आएंगे। उन्होंने बताया कि लालू और नीतीश की आगामी 17 अगस्त को एक साथ चुनाव प्रचार के लिए जाने की योजना है। पूर्वे ने बताया कि कई चुनावी सभाओं में कांग्रेस के भी नेता उपस्थित होंगे। उन्होंने कहा कि इन दोनों नेताओं के मंच साझा करने को लेकर विपक्षी भाजपा द्वारा भ्रम पैदा करने की कोशिश की गई जिस पर आज विराम लग गया। पूर्वे ने भाजपा पर निशाना साधते हुए कहा कि इस उपचुनाव में जदयू, राजद और कांग्रेस उम्मीदवारों की निश्चित तौर पर जीत होगी। इसको लेकर भाजपा भ्रम फैलाकर इन दोनों दलों के बीच फूट डालने में लगी है। उन्होंने कहा कि वे यह उपचुनाव फासिस्ट और संाप्रदयिक ताकतों को परास्त करने की नीयत से साथ मिलकर लडऩे का निर्णय लिया और अगले बिहार विधानसभा चुनाव में हम उन्हें पूरी तरह समाप्त कर देंगे। वर्ष 1994 में राजद से अलग होकर जार्ज फर्नांडिस के साथ मिलकर समता पार्टी बनाने पर नीतीश लालू से अलग हुए थे और उसके बाद नीतीश जदयू का गठन होने पर लालू के मुख्य विरोधी के तौर पर उभरकर सामने आए थे।
लालू संग नीतीश साझा करेंगे मंच
Senior JD (U) leader and former chief minister Nitish Kumar will kick off his campaign in Patna tomorrow by campaigning for JD (U) candidate and Bihar MLC Rajendra Rai, who is contesting the August 21, 1994 by-election against his arch-rival RJD president Lalu Prasad.
Nitish to share stage with Lalu